Slika na kojoj se prikazuje uzorak, simbol

Opis je automatski generiran 

# 

# REPUBLIKA HRVATSKA

## BJELOVARSKO – BILOGORSKA ŽUPANIJA

## OPĆINA SIRAČ

OPĆINSKO VIJEĆE

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

KLASA: 400-01/24-01/1

URBROJ: 2103-17-01-24-4

Sirač, 23.05.2024. godine

Na temelju članka 76. i članka 89. Zakona o proračunu (»Narodne novine«, broj 144/21) i članka 16. stavka 3. Pravilnika o polugodišnjem i godišnjem izvještaju o izvršenju proračuna i financijskog plana (»Narodne novine«, broj 85/23) članka 32 i 94. Statuta Općine Sirač (»Županijski glasnik Bjelovarsko-bilogorske županije«, broj 19/09, 06/10, 03/13 i 1/18, 03/21), Općinsko vijeće Općine Sirač na svojoj 35. sjednici održanoj dana 23.05.2024. godine donosi:

**Odluku o prihvaćanju Godišnjeg izvještaja o**

**izvršenju proračuna Općine Sirač za razdoblje**

**od 1. siječnja do 31. prosinca 2023. godine**

**Članak 1.**

Prihvaća se Godišnji izvještaj o izvršenju Proračuna Općine Sirač za razdoblje 1. siječnja do 31. prosinca 2023. godine.

**Članak 2.**

Financiranje javnih potreba Općine Sirač u 2023. godini izvršeno je na osnovu Proračuna Općine za 2023. godinu koji je donesen na 21. sjednici Općinskog vijeća 21.12.2022. godine, a objavljen u »Županijskom glasniku Bjelovarsko-bilogorske županije« broj 12/22 od 07. veljače 2023. godine te izmjena i dopuna Proračuna.

Tijekom 2023. godini izvršeno je pet izmjena i dopuna proračuna:

* Prve izmjene i dopune Proračuna usvojenih na 23. sjednici od 16.03.2023. godine, a objavljene su u »Županijskom glasniku Bjelovarsko-bilogorske županije«, broj 03/23 od 09.05.2023. godine.
* Druge izmjene i dopune Proračuna usvojenih na 27. sjednici od 20.06.2023. godine, a objavljene su u »Županijskom glasniku Bjelovarsko-bilogorske županije«, broj 06/23 od 21.07.2023. godine.
* Treće izmjene i dopune Proračuna usvojenih na 28. sjednici od 16.08.2023. godine, a objavljene su u »Županijskom glasniku Bjelovarsko-bilogorske županije«, broj 09/23 od 05.09.2023. godine.
* Četvrte izmjene i dopune Proračuna usvojenih na 29. sjednici od 28.09.2023. godine, a objavljene su u »Županijskom glasniku Bjelovarsko-bilogorske županije«, broj 11/23 od 14.12.2023. godine.
* Pete izmjene i dopune Proračuna usvojenih na 31. sjednici od 20.12.2023. godine, a objavljene su u »Županijskom glasniku Bjelovarsko-bilogorske županije«, broj 13/23 od 05.02.2024. godine.

Ostvareni prihodi i primici izvršeni su u iznosu od 1.497.986,29 €. Od toga su prihodi poslovanja 1.458.227,88 €.

Ostvareni rashodi i izdaci izvršeni su u iznosu od 1.473.755,39 €. Od toga su rashodi poslovanja 1.212.445,31 €.

Višak prihoda i primitaka raspoloživ za pokriće u sljedećem razdoblju iznosi 111.596,92 € te je to ujedno i rezultat poslovanja.

**Članak 3.**

Obveze na kraju 31.12.2023. godine iznosile su 48.434,57 €, od čega dospjele obveze iznose 15.500,70 €, a nedospjele obveze iznose 32.933,87 €..

Potraživanja za prihode poslovanja iznosila su 82.753,63 €, a potraživanja za prihode od nefinancijske imovine iznosila su 1.964,34 €.

Vrijednost nefinancijske imovine iskazane u klasi (0) iznosi 5.841.700,09 €.

Stanje novčanih sredstava na žiro-računima i blagajni (11) na dan 31.12.2023. godine bilo je 134.376,17 €.

Tuzemne obveznice iskazane u klasi (14) iznose 114,66 €.

Udjeli u trgovačkim društvima iskazani u klasi (15) i iznose 165.279,71 €.

**Članak 4.**

Općina Sirač u razdoblju od 01.01.2023. do 31.12.2023. godine nije koristila proračunsku pričuvu.

Općina Sirač u razdoblju od 01.01.2023. do 31.12.2023. godine se nije zaduživala na domaćem i stranom tržištu novca i kapitala.

Općina Sirač u razdoblju od 01.01.2023. do 31.12.2023. godine davala jamstva niti je imala plaćanja, odnosno izdataka po protestiranim jamstvima.

Općina Sirač je u 2023. godini ostvarila sredstva Europske unije:

* iz projekta Učim, radim, pomažem, faza III, u iznosu od 25.143,00 € (15% iz državnog proračuna) i 72.812,06 € (85% iz Europske unije), ugovor od dodjeli bespovratnih sredstava kodnog broja UP.02.1.1.16.0454, ESF Operativni program „Učinkoviti ljudski potencijali 2014.-2020.“. Rashodi iz projekta ostvareni su u iznosu od 120.681,94 € (evidentirani unutar programa 1021 i aktivnosti A100093, A100094 i A100095, izvor financiranja 110 i 528).
* Općina Sirač u razdoblju od 01.01.2023. do 31.12.2023. godina je sklopila Ugovor o zajmu (KLASA: 403-04/23-01/1; URBROJ: 2103-17-02-23-4) sa Dobrovoljnim vatrogasnim društvom Sirač temeljem prethodne Odluke Općinskog vijeća Općine Sirač o pozajmici novčanih sredstava (KLASA: 403-04/23-01/1; URBROJ: 2103-17-01-23-2) na iznos od 11.000,00 €.
* Temeljem spomenutog Ugovora Zajmoprimac se obvezuje vratiti Zajmodavcu zajam u 2 godišnja anuiteta.

Općina Sirač na kraju proračunske godine, odnosno na dan 31.12.2023. godine nema zabilježenih potencijalnih obveza po osnovi sudskih sporova niti bilo kakav sudski spor u tijeku.

U razdoblju od 01.01.2023. do 31.12.2023. godine nisu ostvareni prihodi i primici te rashodi i izdaci nastali preuzimanjem nefinancijske i financijske imovine u naplati potraživanja javnih davanja.

**Članak 5.**

Planiranu Proračunsku zalihu u visini 2.654,46 € Općina Sirač nije koristila.

**Članak 6.**

Ova Odluka stupa na snagu osmog dana od dana objave, a objavit će se u »Županijskom glasniku Bjelovarsko-bilogorske županije« i na internet stranici Općine Sirač.

Predsjednik Općinskog vijeća:

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Branimir Miler, oec.